Baumhorn Lipót eredeti homlokzati terve. Szép, kirakatos üzletportálok, kosáríves kapuk és szegmentíves ablakok bontják a homlokzati felületeket kő- és kovácsoltvas rácsú erkélyekkel. Jellegzetesek a változatos címerpajzsok Szeged és a vármegye címerével, valamint a takarékosságot kifejező méhecskékkel. Ezeknek és a többi helyen található függőfolyosóknak a korlátjai, valamint az üvegtetők konzoljai a kapurácsokkal együtt Kónya György míves kovácsoltvas munkái. Az épületet gazdag színes ablakok ékesítik
Magyar: Az üzletvitelében a konzervatív pénzintézetek típusába tartozó Szeged-Csongrádi Takarék-pénztár 1845. október 1-jén kezdte meg működését. Az ő útján bonyolította pénzügyi tranzakcióinak nagy részét a Város is. A városképi szempontból kiemelt és meghatározó ponton álló, elődje helyére emelt épületet a bécsi és berlini szecesszió formai jegyeinek külsőségekben, felületi dekorációban való alkalmazása jellemzi.1914-ben az első emeleten födém-megerősítéssel értéktrezort helyeztek el. Az 1920-22. években változtatásokat végeztek új betétosztály és váltóüzlet létrehozásával. 1941-ben szükség¬óvóhelyet, 1944-ben pedig nyilvános légoltalmi helyet létesítettek 144 fő részére. Az 1950-es években jelentős belső átalakításokat hajtottak végre lakásmegosztásokkal. Két utcai homlokzattal rendelkező, belső udvarát négy oldalról övező, grandiózus hatást keltő kétemeletes palota sarokkupolával. Pincéjébe fa- és széntárolókat telepítettek, valamint raktárakat az üzletek számára külön-külön lejárattal. A földszinten a Takaréktár utca felől kaptak helyet a Takarékpénztár és két biztosító intézet irodahelyiségei, a Széchenyi téri oldalon üzletekkel. Az udvari szárnyak és az emeletek két és ötszobás lakásoknak adtak helyet. A padlásra víztartály, mosókonyha és mángorló került. Az utcai szárnyak két-, az udvariak egytraktusosak. A félkörívvel határolt főlépcsőház a Takaréktár utcai szárnyhoz csatlakozik. A homlokzat íves orommezővel megemelt közép- és sarok rizalitok tagolják, melyek közül külön hangsúlyt kapnak az épület sarkán lévők. Ezeket két szint magas, páros oszlopok szegélyezik plasztikusan, s lágyan ívelő kupola koronázza. A többi rizalitot csak enyhe kiülésű pilaszterek fogják közre; az ablakok között is kétszintes, még laposabb, ritkán kannelúrázott falpillérek képeznek felületi mustrát. Szép, kirakatos üzletportálok, kosáríves kapuk és szegmentíves ablakok bontják a homlokzati felületeket kő- és kovácsoltvas rácsú erkélyekkel. Jellegzetesek a sűrűleveles fölületdíszít¬mények; az egyedi pilaszterfők, a változatos fejmotívumok; a címerpajzsok Szeged és a vármegye címereivel, valamint a takarékosságot kifejező méhecskékkel; a nagy, sarki, barokkos kartus s az intézmény jelképe: a méhkas, ez utóbbit láthatjuk a kupola csúcsán is. Az udvari homlokzat egészen más világ: a csöndes, sima falfölületeket finom vonalú téglasávok tagolják, kaptáruk körül rajzó méhcsaládot is megformálva. A Széchenyi téri oldalon a reneszánsz emeletes loggiáit idéző boltozott, nyitott folyosók, de zömökebb pillérekkel és neoromán kettős oszlopokkal. Ezeknek és a többi helyen található függőfolyosóknak a korlátjai.. valamint az üvegtetők konzoljai a kapurácsokkal együtt Kónya György míves kovácsoltvas munkái. Az épületet gazdag színes ablakok ékesítik.Gondos tervezés eredményeként finom részletképzés jellemezte a belsőépítészeti elemeket is. Az elegáns lépcsőházat. a belső nyílászárókat, a pénztárterem rekeszfalait, a falburkolatokat. - Szeged, Széchenyi tér 7.